സൂര്യനെല്ലി: ജാമ്യാപേക്ഷയുമായി ധര്മ്മരാജന് സുപ്രീം കോടതിയില് കൊച്ചി: സൂര്യനെല്ലി പീഡനക്കേസിലെ പ്രതി അഡ്വ. ധര്മ്മരാജന് സുപ്രീം കോടതിയില് ജാമ്യാപേക്ഷ നല്കി. സര്ക്കാരിന്റെ നിലപാട് ആരാഞ്ഞ കോടതി കേസ് അടുത്തമാസം എട്ടിലേക്കു മാറ്റി. സംഭവദിവസം തന്റെ അംബാസിഡര് കാറിലാണു മുന് എം.പി. പി.ജെ. കുര്യനെ കുമളി ഗസ്റ്റ്ഹൗസിലേക്കു കൊണ്ടുപോയതെന്നു ധര്മ്മരാജന് മൊഴി നല്കിയിരുന്നു. 1996ല് സ്കൂള് വിദ്യാര്ഥിനിയെ പ്രണയം നടിച്ചു വിവാഹ വാഗ്ദാനം നല്കി കൊണ്ടുപോയി നിരവധിപേര് പീഡിപ്പിച്ച കേസില് 36 പേരെയാണു പ്രതികളാക്കിയത്. 2003 ല് വിചാരണക്കോടതി ധര്മ്മരാജനു ജീവപര്യന്തവും മറ്റുള്ളവര്ക്കു തടവും വിധിച്ചു. ഇതിനെതിരേ 2005 ല് ഹൈക്കോടതിയെ സമീപിച്ച പ്രതികള് അനുകൂല വിധി സമ്ബാദിച്ചു രക്ഷപ്പെടുകയായിരുന്നു. 35 പ്രതികളെ വെറുതെ വിട്ട ഹൈക്കോടതി ഒന്നാംപ്രതിയുടെ ജീവപര്യന്തം തടവുശിക്ഷ അഞ്ചു വര്ഷമായി കുറച്ചു. ഈ വിധി 2013 ല് സുപ്രീംകോടതി റദ്ദാക്കി.